Publication: Magyar Közlöny
Issue: MK-2004-20 (Year: 2004, Number: 20)
Era: 2004-2010
Section: szóló 1023/2001. (III.14.) Korm. határozat 20. pontja, továbbá a Miniszterelnöki Hivatalról szóló 148/2002.
Paragraph Index: 712

6. Ez a határozat a közzététele napján lép hatályba. Dr. Medgyessy Péter s. k., miniszterelnök V. rész KÖZLEMÉNYEK, HIRDETMÉNYEK Az Országgyûlés elnökének p á l y á z a t i f e l h í v á s a az Állambiztonsági Szolgálatok Történeti Levéltára fõigazgató-helyettesi tisztségének betöltésére Az Országgyûlés elnöke az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról szóló 2003. évi III. törvény 11. §-ának (4) bekezdésében foglaltak alapján pályázatot hirdet a Levéltár fõigazgató-helyettesi tisztségének betöltésére. Az Állambiztonsági Szolgálatok Történeti Levéltára (a továbbiakban: Levéltár) a Történeti Hivatal jogutódja. A Levéltár önálló, teljes gazdálkodási jogkörû költségvetési szerv, az Országgyûlés költségvetési fejezetén belül önálló cím. Mûködését az Országgyûlés elnöke felügyeli. A fõigazgató-helyettest — a törvény 8. § (5) bekezdésében foglaltak alapján — a Levéltár élén álló fõigazgató véleményének kikérése után, az Országgyûlés elnöke hét évre nevezi ki. A fõigazgató-helyettesi tisztség a kiírást követõ kilencven napon belül töltendõ be.

Source: https://magyarkozlony.hu/hivatalos-lapok/ad5a6d3181dd8ffe87ca2d6ae8768824607e927f/dokumentumok/ba9b2c192a8f1199dc0b1d0d22237333e07a4429/letoltes